-----------------------------------------------------------------------
  ส่วนที่ 1 การประกอบธุรกิจ

  -----------------------------------------------------------------------

  -----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

บริษัท อีเทอเนิล เอนเนอยี จำกัด (มหาชน) เดิมชื่อบริษัท ซีฮอร์ส จำกัด จัดตั้งขึ้นในปี 2530
สำนักงานใหญ่ตั้งอยู่ที่จังหวัดสงขลา ด้วยทุนจดทะเบียนเริ่มแรก 30 ล้านบาท
มีวัตถุประสงค์เพื่อการประกอบธุรกิจเกี่ยวกับอาหารทะเล
ส่งออกอาหารทะเลแช่แข็งและอาหารทะเลกระป๋องไปจำหน่ายยังต่างประเทศ
ได้จดทะเบียนเป็นบริษัทมหาชน และ เปลี่ยนชื่อบริษัทเป็นบริษัท ซีฮอร์ส จำกัด (มหาชน)
ในเดือนกรกฎาคม 2536 ด้วยทุนจดทะเบียน 180 ล้านบาท ได้เพิ่มทุนจดทะเบียนเป็น 2,780
ล้านบาท ในเดือนกันยายน 2549 เนื่องจากมีผู้ถือหุ้นกลุ่มใหม่เข้าถือหุ้นในสัดส่วนรวมร้อยละ 93.52
เพื่อจะขยายธุรกิจไปในด้านการผลิตเอทานอลพลังงานทดแทน
เพื่อนำไปใช้ผสมกับน้ำมันเบนซินให้เป็นน้ำมันแก๊สโซฮอล์สำหรับรถยนต์
และยุติการดำเนินธุรกิจอาหารทะเลตั้งแต่วันที่ 6 ตุลาคม 2552
ธุรกิจของบริษัทจึงคงเหลือแต่ธุรกิจด้านพลังงานทดแทน

ในวันที่ 31 สิงหาคม 2552
ได้รับอนุมัติจากผู้ถือหุ้นให้ก่อสร้างโรงงานผลิตเอทานอลจากวัตถุดิบมันสำปะหลังเส้น
และเปลี่ยนชื่อบริษัทเป็นบริษัท อีเทอเนิล เอนเนอยี จำกัด (มหาชน)
พร้อมกับได้ย้ายสำนักงานใหญ่จากจังหวัดสงขลาไปตั้งอยู่ที่กรุงเทพมหานครตั้งแต่วันที่ 16 ตุลาคม
2552 และ ในวันที่ 14 กุมภาพันธ์ 2554
ได้รับอนุมัติจากผู้ถือหุ้นให้ว่าจ้างบริษัทผู้รับเหมาก่อสร้างโรงงานผลิตเอทานอลกำลังการผลิต
650,000 ลิตร/วัน ซึ่งในขณะนั้นราคาน้ำมันดิบในตลาดโลกอยู่ในระดับสูงเฉลี่ย 100
เหรียญสหรัฐสหรัฐ/บาร์เรล บริษัทได้เตรียมความพร้อมเพื่อการลงทุนผลิตเอทานอลมาโดยตลอด
แต่เนื่องจากตั้งแต่กลางปี 2557 – 2559
ได้เกิดปัญหาภาวะราคาน้ำมันดิบในตลาดโลกมีราคาลดลงอย่างต่อเนื่อง ราคาเฉลี่ยลดลงเหลือ 44
เหรียญสหรัฐ/บาร์เรลในปี 2559
เป็นผลให้ราคาเนื้อน้ำมันดิบที่นำมาผสมกับเอทานอลมีราคาต่ำกว่าเอทานอลที่ผลิตได้
ดังนั้นผู้ผลิตเอทานอลจำเป็นต้องขายเอทานอลให้แก่บริษัทน้ำมันในราคาที่ต่ำกว่าราคาอ้างอิงของกระทรวงพลังงาน
ประกอบกับนโยบายปฏิรูปด้านพลังงานทดแทนจากรัฐบาลยังไม่มีความชัดเจน
บริษัทจึงยังไม่มีการก่อสร้างโรงงานเอทานอล แต่บริษัทยังคงเน้นการลงทุนในธุรกิจพลังงานสะอาด
โดยในวันที่ 28 พฤศจิกายน 2557 ได้รับอนุมัติจากที่ประชุมผู้ถือหุ้นให้ลงทุนซื้อหุ้นสามัญของบริษัท
เอสเอสยูที จำกัด ในสัดส่วนร้อยละ 40 ของทุนจดทะเบียนที่ชำระแล้ว
ซึ่งดำเนินธุรกิจโรงไฟฟ้าขนาดเล็กและไอน้ำจากก๊าซธรรมชาติในโครงการโรงไฟฟ้าบางปูโคเจนเนอเรชั่น
บล็อก 1 และ บล็อก 2 กำลังผลิตไฟฟ้าสูงสุดรวม 240 เมกะวัตต์ และไอน้ำกำลังผลิตรวม 60
ตันต่อชั่วโมง มูลค่าไม่เกิน 1,562.04 ล้านบาท บริษัทได้ชำระค่าหุ้นส่วนแรกในสัดส่วนร้อยละ 25
เมื่อวันที่ 30 ธันวาคม 2557
ทั้งนี้โรงไฟฟ้าได้เริ่มดำเนินธุรกิจเชิงพาณิชย์เป็นที่เรียบร้อยแล้วตั้งแต่เดือนธันวาคม 2559
เป็นต้นมา บริษัท เอสเอสยูที จำกัด จึงมีสถานะเป็นบริษัทร่วม

ในวันที่ 26 เมษายน 2560 ที่ประชุมสามัญผู้ถือหุ้นประจำปี 2560
ได้อนุมัติให้บริษัทยกเลิกโครงการการลงทุนก่อสร้างโรงงานผลิตเอทานอล
เนื่องจากสภาวการณ์การลงทุนไม่เอื้ออำนวย มีความเสี่ยงต่อการขาดทุนในอนาคต
และได้อนุมัติให้ยกเลิกบริษัทย่อยคือ บริษัท อีเทอเนิล เอนเนอยี แอนด์ อีเลคทริซิตี จำกัด
ซึ่งตั้งขึ้นเพื่อผลิตและจำหน่ายไฟฟ้าจากผลพลอยได้จากการผลิตเอทานอล

ณ สิ้นปี 2560 บริษัท อีเทอเนิล เอนเนอยี จำกัด (มหาชน) ไม่มีการผลิตใดๆโดยมีบริษัทย่อยคือ
บริษัท บุญเอนก จำกัด และมีบริษัทย่อยทางอ้อมคือ บริษัท เจริญพรพลังงาน จำกัด ซึ่งทั้ง 2
บริษัทดำเนินธุรกิจเกษตรกรรมปลูกมันสำปะหลัง และ ให้เช่าอสังหาริมทรัพย์ และมีบริษัทร่วมคือ
บริษัท เอสเอสยูที จำกัด ดำเนินธุรกิจผลิตไฟฟ้าและไอน้ำร่วมกัน
ดังนั้นรูปแบบการประกอบธุรกิจถือเป็น Holding Company ที่มีบริษัทย่อยประกอบธุรกิจการเกษตร
และบริษัท อีเทอเนิล เอนเนอยี จำกัด (มหาชน) ดำเนินธุรกิจลงทุนในบริษัทอื่น

1.  นโยบายในการดำเนินงานของกลุ่มบริษัท

วัตถุประสงค์เดิมของบริษัทคือ
การดำเนินธุรกิจด้านการผลิตพลังงานทดแทนที่เป็นพลังงานสะอาดโดยบริษัทมีความมุ่งมั่นในการผลิตเอทานอลความบริสุทธิ์
99.50%
จากมันสำปะหลังเส้นเพื่อจำหน่ายให้แก่บริษัทผู้ผลิตน้ำมันในการนำเอทานอลไปผสมกับน้ำมันเบนซินเพื่อให้ได้น้ำมันแก๊ซโซฮอล์ใช้กับรถยนต์
แต่ในปี 2560 บริษัทได้ยกเลิกโครงการผลิตเอทานอลแล้วตามมติที่ประชุมสามัญผู้ถือหุ้น
บริษัทยังคงมีวัตถุประสงค์เดิมคือการผลิตพลังงานทดแทนชนิดอื่น
และได้เข้าลงทุนในธุรกิจไฟฟ้าและไอน้ำจากวัตถุดิบก๊าซธรรมชาติในบริษัทร่วม-บริษัท เอสเอสยูที
จำกัด ซึ่งเป็นธุรกิจพลังงานสะอาดตั้งแต่ปี 2557 เป็นต้นมา
นอกจากนี้บริษัทยังมีการศึกษาแสวงหาการลงทุนเกี่ยวกับพลังงานสะอาดที่เป็นมิตรกับสิ่งแวดล้อมอื่นอยู่เสมอ
เพื่อสามารถสนองนโยบายพลังงานของประเทศตามกลยุทธ์ของบริษัท

คณะกรรมการบริษัทมีความมุ่งมั่นในการดำเนินธุรกิจของกลุ่มบริษัทโดยมี วิสัยทัศน์ พันธกิจ กลยุทธ์
และเป้าหมาย ซึ่งได้มีการทบทวนครั้งล่าสุดในการประชุมคณะกรรมการเมื่อวันที่ 26 กุมภาพันธ์
2561 ให้เป็นดังนี้

วิสัยทัศน์ เป็นบริษัทผลิตพลังงานสะอาดชั้นนำ

พันธกิจ - ผลิตพลังงานสะอาดที่มีคุณภาพ
น้อมนำเอาหลักปรัชญาเศรษฐกิจพอเพียงมาปรับใช้อย่างเหมาะสมเพื่อ
พัฒนาพลังงานสะอาดและเศรษฐกิจให้เข้มแข็งเจริญเติบโต

-
ให้ความสำคัญแก่สิ่งแวดล้อมควบคู่ไปกับการพัฒนาพลังงานสะอาดเพื่อพัฒนาคุณภาพชีวิตที่ดีของประชาชน

-
ยึดหลักการบริหารจัดการที่มีธรรมาภิบาลพร้อมกับการสร้างผลกำไรให้เจริญเติบโตอย่างมั่นคงยั่งยืน

-
สร้างความพอใจต่อลูกค้าทุกกลุ่มโดยคำนึงถึงคุณภาพของสินค้าและบริการอย่างซื่อสัตย์และมีคุณธรรม

- มุ่งสร้างความร่วมมือ ความสัมพันธ์ที่ดีกับคู่ค้าเพื่อพัฒนาคุณภาพสินค้าและบริการ

- พัฒนาพนักงานให้มีความสามารถ มีจริยธรรมอันดี และยึดมั่นในการต่อต้านการทุจริตคอร์รัปชั่น
ทุกรูปแบบ

กลยุทธ์ -
มุ่งสร้างสรรค์ธุรกิจเกี่ยวกับพลังงานสะอาดเพื่อตอบสนองนโยบายด้านพลังงานของประเทศโดยมุ่งเน้นการ
สร้างความได้เปรียบด้านต้นทุนเพื่อสร้างผลตอบแทนในสัดส่วนที่เหมาะสมแก่องค์กร

  - แสวงหาและบุกเบิกการลงทุนในธุรกิจพลังงานสะอาดที่เป็นมิตรกับสิ่งแวดล้อม

เป้าหมาย
เป็นบริษัทชั้นนำระดับประเทศที่มีประสิทธิภาพในการผลิตพลังงานสะอาดและมีประสิทธิผลในการใช้งาน

1.2 การเปลี่ยนแปลงและพัฒนาการที่สำคัญ

ในปี 2560
บริษัทยังคงมีความกังวลต่อนโยบายปฏิรูปด้านพลังงานทดแทนของรัฐบาลในเรื่องของกฎหมายรองรับการผลิตและจำหน่ายเอทานอลที่ยังไม่ชัดเจน
ดังนั้นที่ประชุมสามัญผู้ถือหุ้นประจำปี 2560 เมื่อวันที่ 26 เมษายน 2560
จึงได้อนุมัติให้บริษัทยกเลิกโครงการการลงทุนก่อสร้างโรงงานผลิตเอทานอลซึ่งผู้ถือหุ้นได้อนุมัติไว้ตั้งแต่วันที่
31 สิงหาคม 2522 และ 14 กุมภาพันธ์ 2554
ซึ่งหากลงทุนไปอาจจะเกิดความเสี่ยงต่อการขาดทุนในอนาคตและมีผลเสียต่อผู้ถือหุ้นได้
พร้อมกันนั้นได้อนุมัติให้จดทะเบียนเลิกบริษัทย่อยคือ บริษัท อีเทอเนิล เอนเนอยี แอนด์ อีเลคทริซิตี
จำกัด
ซึ่งประกอบธุรกิจผลิตและจำหน่ายกระแสไฟฟ้าจากผลพลอยได้ทางการเกษตรและจากการผลิตเอทานอลด้วยเนื่องจากธุรกิจของบริษัทย่อยนั้นไม่มีความจำเป็นแล้ว
ทั้งนี้บริษัทยังคงแสวงหาและศึกษาความเป็นไปได้ของการลงทุนในโครงการพลังงานสะอาดอื่นๆด้วย
และเพี่อให้บรรลุกลยุทธ์ของบริษัท
คณะกรรมการยังได้มีการแต่งตั้งคณะทำงานเพื่อศึกษาโอกาสและความเป็นไปได้ของการลงทุนด้านพลังงานสะอาดอื่นๆด้วย

1.3 โครงสร้างการถือหุ้นของกลุ่มบริษัท

บริษัทมีนโยบายแบ่งการดำเนินงานของบริษัทในกลุ่ม ดังนี้

+------------------------+----------------+-----------+--------------+
| บริษัท                   | ลักษณะธุรกิจ      | ท         | สัดส่วนกา      |
|                        |                | ุนจดทะเบียน | รถือหุ้น(ร้อยละ) |
+------------------------+----------------+-----------+--------------+
| 1. บริษัท อีเทอเนิล        | ลงทุนในธุรกิจ     | 2,780     | 100          |
| เอนเนอยี จำกัด (มหาชน)   | ผลิตพลังงานสะอาด | ล้านบาท    |              |
|                        |                | (ชำร      |              |
|                        |                | ะเต็มมูลค่า) |              |
+------------------------+----------------+-----------+--------------+
| 2. บริษัท บุญเอนก จำกัด    | ธุรกิจเกษตรกรรม  | 540       | 100          |
|                        | ปลูกมันสำปะหลัง   | ล้านบาท    |              |
| (บริษัทย่อย)              | และพืชพลังงานอื่นๆ |           |              |
|                        | และ            | (ชำร      |              |
|                        | ให             | ะเต็มมูลค่า) |              |
|                        | ้เช่าอสังหาริมทรัพย์ |           |              |
+------------------------+----------------+-----------+--------------+
| 3. บริษัท เจริญพรพลังงาน   | ธุรกิจเกษตรกรรม  | 380       | บจก.บุญเอนก   |
| จำกัด                   | ปลูกมันสำปะหลัง   | ล้านบาท    |              |
|                        | และพืชพลังงานอื่นๆ | (ชำร      | ถือหุ้นร้อยละ    |
| (บริษัทย่อยทางอ้อม)        | และ            | ะเต็มมูลค่า) | 100          |
|                        | ให             |           |              |
|                        | ้เช่าอสังหาริมทรัพย์ |           |              |
+------------------------+----------------+-----------+--------------+
| 4. บริษัท เอสเอสยูที จำกัด  | ผลิตไฟฟ้าและไอน้ำ | 2,919     | บ            |
|                        |                | ล้านบาท    | ริษัทถือหุ้นร้อยละ |
| (บริษัทร่วม)              | โคเจนเนอเรชั่น   |           | 25           |
|                        |                | (ชำร      |              |
|                        |                | ะเต็มมูลค่า) | ณ วันที่ 31     |
|                        |                |           | ธ.ค. 60      |
+------------------------+----------------+-----------+--------------+

1. บริษัท อีเทอเนิล เอนเนอยี จำกัด (มหาชน)

บริษัทยกเลิกการลงทุนในโครงการผลิตเอทานอลตามที่ได้รับอนุมัติจากที่ประชุมสามัญผู้ถือหุ้นประจำปี
2560 เมื่อวันที่ 26 เมษายน 2560 แต่บริษัทยังมีการลงทุนในธุรกิจโรงไฟฟ้าและไอน้ำในบริษัทร่วม
– บริษัท เอสเอสยูที จำกัด โดยการซื้อหุ้นสามัญในสัดส่วนร้อยละ 40 จากผู้ขายคือ บริษัท
คอม-ลิงค์ จำกัด ซึ่งได้ชำระเงินแล้วในสัดส่วนร้อยละ 25

2. บริษัท บุญเอนก จำกัด (บุญเอนก)

เป็นบริษัทย่อยที่บริษัทถือหุ้นร้อยละร้อย ประกอบธุรกิจเกษตรกรรมปลูกมันสำปะหลัง และ
ให้เช่าที่ดินเป็นหลัก บุญเอนกได้ดำเนินโครงการร่วมมือกับเกษตรกรในพื้นที่จังหวัดนครราชสีมา และ
จังหวัดชัยภูมิ โดยให้เกษตรกรทำการเพาะปลูกในที่ดินของบริษัทซึ่งบริษัทจัดการในเรื่องของพื้นที่
คัดเลือกเกษตรกร ให้ความรู้และการอบรม
ดูแลอำนวยความสะดวกจนกระทั่งนำผลผลิตไปขายและแบ่งผลประโยชน์ร่วมกัน
ได้เริ่มโครงการมาตั้งแต่ปี 2554
วัตถุประสงค์หลักของโครงการเพื่อให้เกษตรกรเรียนรู้วิธีการปลูกที่เหมาะสมและถูกหลักวิชาการ
อันจะมีผลต่อการเพิ่มประสิทธิภาพในการผลิต เพิ่มผลผลิตต่อไร่ ต้นทุนผลิตต่ำลง
และมีรายได้เพิ่มขึ้นมากกว่าที่เคยได้รับ
สำหรับบริษัทเองก็มีรายได้จากการขายมันสำปะหลังสดจากส่วนแบ่งของเกษตรกร

3. บริษัท เจริญพรพลังงาน จำกัด (เจริญพรพลังงาน)

เป็นบริษัทย่อยทางอ้อมซึ่งบริษัทบุญเอนก จำกัดถือหุ้นร้อยละร้อย
ประกอบธุรกิจเกษตรกรรมปลูกมันสำปะหลัง และให้เช่าที่ดินลักษณะเช่นเดียวกันกับบุญเอนก
ในพื้นที่จังหวัดนครราชสีมา
และจังหวัดชัยภูมิดำเนินการในลักษณะเป็นโครงการร่วมมือกับเกษตรกรเช่นเดียวกับบุญเอนก

4. บริษัท เอสเอสยูที จำกัด (เอสเอสยูที)

ณ วันที่ 31 ธันวาคม 2560 บริษัท เอสเอสยูที จำกัด เป็นบริษัทร่วมที่บริษัท อีเทอเนิล เอนเนอยี
จำกัด (มหาชน) ถือหุ้นร้อยละ 25 ของทุนจดทะเบียนของเอสเอสยูที
โดยบริษัทจะต้องชำระเงินค่าหุ้นเพิ่มอีกร้อยละ 15 รวมเป็นร้อยละ 40 ให้แก่บริษัท คอม-ลิงค์
จำกัด เอสเอสยูทีประกอบธุรกิจผลิตไฟฟ้าและไอน้ำร่วมกันเป็นระบบ Cogeneration
โดยใช้ก๊าซธรรมชาติเป็นพลังงานหลัก โครงการตั้งอยู่บนพื้นที่ประมาณ 17
ไร่ในเขตนิคมอุตสาหกรรมบางปู จ.สมุทรปราการ กำลังการผลิตรวม 240 เมกะวัตต์
แบ่งเป็นบล็อค 1 และบล็อค 2 มูลค่าลงทุนประมาณ 11,700 ล้านบาท
ขณะนี้ได้เริ่มดำเนินการในเชิงพาณิชย์ได้ทั้ง 2 บล็อคแล้วตั้งแต่เดือนธันวาคม 2559 เป็นต้นมา

แผนภาพโครงสร้างการถือหุ้นของกลุ่มบริษัท

100%

บริษัทย่อย

100%

บริษัทย่อยทางอ้อม

25%

ณ 31 ธ.ค. 60

บริษัทร่วม

รายชื่อกลุ่มผู้ถือหุ้นของเอสเอสยูที ณ วันที่ 31 ธันวาคม 2560 มีดังนี้

  -------------------------------- ------------------- ------------------
  รายชื่อผู้ถือหุ้น                       สัดส่วนการถือหุ้น        จำนวนหุ้น
                                   (ร้อยละ)             

  1. บริษัท อีเทอเนิล เอนเนอยี จำกัด     25                  7,297,500
  (มหาชน)                                              

  2. บริษัท คอม-ลิงค์ จำกัด             15                  4,378,500

  3. บริษัท แทค เอ็นเนอยี่ จำกัด         40                  11,676,000

  4. บริษัท ทัศน์ศิริ จำกัด               20                  5,838,000

  รวม                              100                 29,190,000
  -------------------------------- ------------------- ------------------

รายชื่อคณะกรรมการบริษัท เอสเอสยูที จำกัด ณ วันที่ 29 ธันวาคม 2560
ออกโดยกรมพัฒนาธุรกิจการค้า กระทรวงพาณิชย์ มีดังนี้

1.  นายศิริธัช โรจนพฤกษ์ กรรมการ/ประธานกรรมการ

2.  นายสุทัศน์ ชวพัฒนากุล กรรมการ/ประธานกรรมการบริหาร

3.  นางฐิติพร รัตนเพียร กรรมการ

4.  นายวรเจตน์ อินทามระ กรรมการ

5.  นายมิตสึฮีโร่ ฮานาอิ กรรมการ

6.  นายยุทธ ชินสุภัคกุล กรรมการ

7.  นายประสงค์ หาญปิยวัฒนสกุล กรรมการ

8.  นายวัชระ อัชฌากรลักษณ์ กรรมการ

9.  นายธีระ รัตนะวิศ กรรมการ

10. นายสุรชัย สุขศรีวงศ์ กรรมการ

ณ วันที่ 29 ธันวาคม 2560 กลุ่มนายศิริธัช โรจนพฤกษ์ ประธานกรรมการบริหาร
เป็นผู้ถือหุ้นรายใหญ่ในบริษัท อีเทอเนิล เอนเนอยี จำกัด (มหาชน) เป็นผู้ถือหุ้นในบริษัท คอม-ลิงค์
จำกัด และเป็นผู้ถือหุ้นในบริษัท ทัศน์ศิริ จำกัด ในสัดส่วนร้อยละ 15.06, 19.49 และร้อยละ 10
ตามลำดับ

1.4 ความสัมพันธ์กับกลุ่มธุรกิจของผู้ถือหุ้นใหญ่

ผู้ถือหุ้นใหญ่ของกลุ่มบริษัท อีเทอเนิล เอนเนอยี จำกัด (มหาชน) คือ บริษัท คอม-ลิงค์ จำกัด
มีสัดส่วนการถือหุ้นร้อยละ 22.88
โดยกลุ่มบริษัทมิได้มีความสัมพันธ์หรือเกี่ยวข้องกับการดำเนินธุรกิจอื่นของบริษัท คอม-ลิงค์ จำกัด
แต่อย่างใด

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

โครงสร้างรายได้ของกลุ่มบริษัท

หน่วย:ล้านบาท

+-------------+-------------+------+------+-----+-----+---+------+---+
| กลุ่มธุรกิจ     | ดำเนินการโดย | การ  | ปี    | %   | ปี   | % | ปี    | % |
|             |             | ถือหุ้น | 2560 |     | 2   |   | 2558 |   |
|             |             | (%)  |      |     | 559 |   |      |   |
+-------------+-------------+------+------+-----+-----+---+------+---+
| ธุรก         | บจก.บุญเอนก  | 100  | 6.35 | 6   | 3   | 1 | 1    | 1 |
| ิจปลูกพืชเกษตร |             |      |      | .20 | .87 | 0 | 0.32 | 0 |
|             | บจก.        |      |      |     |     | 0 |      | 0 |
|             | เจริญพพลังงาน |      |      |     |     |   |      |   |
+-------------+-------------+------+------+-----+-----+---+------+---+
| ธุรก         | บ           | 25   | 9    | 93  | -   | - | -    | - |
| ิจผลิตไฟฟ้าและ | จก.เอสเอสยูที |      | 6.05 | .80 |     |   |      |   |
|             |             |      |      |     |     |   |      |   |
| ไอน้ำ        |             |      |      |     |     |   |      |   |
+-------------+-------------+------+------+-----+-----+---+------+---+
| รวม         |             |      | 10   | 100 | 3   | 1 | 1    | 1 |
|             |             |      | 2.40 | .00 | .87 | 0 | 0.32 | 0 |
|             |             |      |      |     |     | 0 |      | 0 |
+-------------+-------------+------+------+-----+-----+---+------+---+

รายได้ของบริษัทและบริษัทย่อยในปี 2560 ประกอบด้วย

-   รายได้จากการขายสินค้าการเกษตร
    ส่วนใหญ่มาจากการขายมันสำปะหลังสดของบริษัทย่อยในโครงการร่วมปลูกมันสำปะหลังกับเกษตรกรซึ่งรวมรายได้อื่นที่เกิดจากการกลับรายการค่าเผื่อด้อยค่าที่ดินที่ได้ประเมินใหม่ในปี
    2560 จำนวน 2.39 ล้านบาท และรายได้ดอกเบี้ยรับจากเงินฝาก สำหรับปี 2559 และ ปี
    2558 รายได้จากการขายพืชเกษตรมีจำนวน 2.76 ล้านบาท และ 4.36 ล้านบาท
    และรายได้อื่นส่วนใหญ่มาจากดอกเบี้ยรับของเงินฝาก

-   รายได้จากส่วนแบ่งกำไร (ขาดทุน) จากเงินลงทุนในบริษัทร่วมจำนวน 96.05 ล้านบาท
    เริ่มเกิดขึ้นในปี 2560
    หลังจากที่โรงไฟฟ้าเอสเอสยูทีเริ่มดำเนินการในเชิงพาณิขย์แล้วตั้งแต่เดือนธันวาคม 2559

2.1 ธุรกิจเกษตรกรรมปลูกมันสำปะหลัง

ลักษณะผลิตภัณฑ์

มันสำปะหลังเป็นพืชเศรษฐกิจที่มีความสำคัญของประเทศไทย
สามารถใช้ประโยชน์ได้ทุกส่วนตั้งแต่ยอดใบจนถึงราก(หัวมัน) ใช้เป็นอาหารของมนุษย์และสัตว์
สามารถแปรรูปเป็นผลิตภัณฑ์ในอุตสาหกรรมรวมถึงเป็นพืชพลังงาน

ธุรกิจปลูกมันสำปะหลังของบริษัทเดิมมีวัตถุประสงค์เดิมเพื่อการเตรียมวัตถุดิบสำหรับโครงการผลิตเอทานอลจากวัตถุดิบมันสำปะหลังเส้นซึ่งบริษัทมีความต้องการสูง
บริษัทได้ทดลองปลูกมันสำปะหลังเอง และได้ร่วมมือกับเกษตรกรผู้ปลูกมันสำปะหลังโดยบริษัทบุญเอนก
จำกัด และบริษัท เจริญพรพลังงาน จำกัด
ซึ่งเป็นบริษัทย่อยเป็นผู้ดำเนินการปลูกซึ่งได้รับความร่วมมือจากภาควิชาพืชไร่นา คณะเกษตรศาสตร์
มหาวิทยาลัยเกษตรศาสตร์ ในการให้ความรู้ ให้คำแนะนำแก่บริษัทและเกษตรกรในพื้นที่ อ.คง
อ.บัวใหญ่ อ.ปักธงชัย จ.นครราชสีมา และ อ.ซับใหญ่ จ.ชัยภูมิ
ตามโครงการร่วมปลูกมันสำปะหลังกับเกษตรกรที่มีวัตถุประสงค์เพื่อให้มีการผลิตที่ถูกหลัก
มีการเอาใจใส่ และให้ได้รับผลผลิตต่อไร่สูงขึ้นในต้นทุนที่ต่ำลง ซึ่งเป็นไปตามกลยุทธ์ของบริษัท

ข้อจำกัดการประกอบธุรกิจ

ไม่มีปัจจัยที่มีผลกระทบต่อข้อจำกัดในการประกอบธุรกิจ

การตลาดและการแข่งขัน

เกษตรกรในโครงการร่วมปลูกมันสำปะหลังกับบริษัทได้นำผลผลิตมันสำปะหลังสดไปขายให้แก่ลานมันและโรงงานแป้งมันในบริเวณใกล้เคียงกับพื้นทีปลูก
ราคาผลผลิตมีความผันผวนโดยในปี 2557-2558 มันสำปะหลังมีราคาแพงถึงกิโลกรัมละ 2.50 บาท
ราคาขายเฉลี่ยที่บริษัทได้รับเท่ากับ 2.54 บาทต่อกิโลกรัม แต่ในปี 2559
ราคาตกต่ำลงเนื่องจากเกษตรกรหันมาปลูกเพิ่มขึ้น ผลผลิตออกสู่ตลาดเพิ่มขึ้นจากปีก่อน
ประกอบกับผู้ประกอบการลานมันมีการนำเข้ามันสดและมันเส้นมาจากประเทศเพื่อนบ้านจำนวนมากซึ่งมีต้นทุนต่ำกว่าผลผลิตในประเทศ
อีกทั้งประเทศจีนซึ่งเป็นผู้นำเข้ามันสำปะหลังรายใหญ่ที่สุดได้ลดการนำเข้าลง
เป็นผลให้ราคาขายเฉลี่ยที่บริษัทได้รับเท่ากับ 1.59 บาทต่อกิโลกรัม สำหรับปี 2560
ราคาหัวมันสดสูงขึ้น
เนื่องจากผลผลิตลดลงแต่ราคาขายที่เกษตรกรได้รับยังต่ำกว่าราคาที่สมาคมที่เกี่ยวข้องกับการค้ามันสำปะหลังตกลงร่วมกันรับซื้อที่กิโลกรัมละ
1.95 บาท ราคาขายเฉลี่ยที่บริษัทได้รับเท่ากับ 1.63 บาทต่อกิโลกรัม สาเหตุที่ราคาสูงกว่าปีก่อน
เนื่องจากเกษตรกรบางส่วนหันไปปลูกอ้อยโรงงานและข้าวโพดเลี้ยงสัตว์แทน ในปี 2560
มีปัญหาอุทกภัย ฝนตกชุก พื้นที่ลุ่มบางส่วนมีน้ำท่วมขัง ซึ่งส่งผลกระทบต่อผลผลิต
เกษตรกรจำเป็นต้องขุดหัวมันไปขายก่อนที่จะเน่าเสียหายทำให้หัวมันสำปะหลังเติบโตไม่เต็มที่และมีเปอร์เซ็นต์แป้งน้อย
ราคาขายจึงต่ำ
นอกจากนั้นปัญหาการลักลอบนำเข้าหัวมันสดผ่านตามแนวชายแดนจากประเทศเพื่อนบ้านยังคงมีอยู่
ผลผลิตโดยรวมออกสู่ตลาดลดลงจากปี 2559 ร้อยละ 7.660 และพื้นที่เก็บเกี่ยวลดลงร้อยละ 9.39
แต่ผลผลิตต่อไร่เพิ่มขี้นจาก 3.472 ตันต่อไร่ เป็น 3.538 ตันต่อไร่
(*ข้อมูลจากหนังสือพิมพ์ประชาชาติธุรกิจ ในการประชุมของ 4 สมาคมมันสำปะหลัง ระหว่างวันที่
6-12 กันยายน 2560)

การแข่งขันไม่มีเนื่องจากลานมัน และโรงงานแป้งมันที่เกษตรกรนำไปขายได้รับซื้อทั้งหมด

การจัดหาผลิตภัณฑ์

บริษัทเริ่มดำเนินโครงการปลูกมันสำปะหลังมาตั้งแต่ปี 2554
ร่วมกับเกษตรกรโดยให้เกษตรกรใช้ที่ดินของบริษัทโดยไม่เสียค่าใช้จ่าย ส่วนบริษัทเป็นผู้จัดสรรที่ดิน
คัดเลือกเกษตรกร แนะนำ ดูแล เอาใจใส่ ให้ความสะดวก เพื่อให้เกษตรกรมีการผลิตที่ถูกหลัก
มีต้นทุนปลูกที่ลดลง และได้รับผลผลิตต่อไร่สูงขึ้น

ในปี 2560
บริษัทได้ใช้พื้นที่ของบริษัทแก่เกษตรกรปลูกมันสำปะหลังตามโครงการร่วมปลูกกับเกษตรกรจำนวน
600 ราย ในพื้นที่จังหวัดนครราชสีมา ที่ อ.คง อ.บัวใหญ่ และ อ.ปักธงชัย จำนวน 2,729 ไร่
และ ที่อ.ซับใหญ่ จ.ชัยภูมิ จำนวน 486 ไร่ รวมเป็น 3,215 ไร่
บริษัทได้มีการสำรวจความพึงพอใจของเกษตรกร
ผลปรากฎว่าได้รับคะแนนความพึงพอใจเฉลี่ยร้อยละ 93.49
ทั้งนี้บริษัทได้นำผลผลิตการสำรวจนี้ไปเพื่อทบทวนและปรับปรุงการปฏิบัติงานต่อไป

2.2 อุตสาหกรรมผลิตไฟฟ้าและไอน้ำ

ลักษณะผลิตภัณฑ์

รัฐบาลมีนโยบายให้ภาคเอกชนเข้ามามีส่วนร่วมในการให้บริการในส่วนของระบบผลิตไฟฟ้าผ่านผู้ผลิตไฟฟ้าเพื่อดำเนินการผลิตไฟฟ้าให้แก่กฟผ.โดยตรง
บริษัท เอสเอสยูที จำกัด ซึ่งเป็นบริษัทร่วม
เป็นหนึ่งในโครงการตามแผนพัฒนากำลังการผลิตไฟฟ้าของประเทศไทย พ.ศ. 2550-2564
เป็นผู้ผลิตไฟฟ้าเอกชนรายเล็ก (Small Power Producer : SPP)
ที่ผลิตไฟฟ้าและความร้อนที่มีประสิทธิภาพสูงแบบโคเจนเนอเรชั่น (Cogeneration) คือ
ผลิตทั้งไฟฟ้าและความร้อนที่มีประโยชน์ไปพร้อมกัน
เป็นการนำความร้อนที่เสียเปล่ามาใช้ประโยชน์ทำให้สามารถช่วยประหยัดเชื้อเพลิงได้จำนวนมากเมื่อเปรียบเทียบกับการใช้เชื้อเพลิงผลิตไฟฟ้ากับผลิตความร้อนอุตสาหกรรมแยกกัน
กำลังการผลิตรวม 240 เมกะวัตต์ และไอน้ำกำลังการผลิตสูงสุดรวม 60 ตันต่อชั่วโมง
เชื้อเพลิงที่ใช้เป็นก๊าซธรรมชาติซึ่งเป็นเชื้อเพลิงสะอาด
เป็นหนึ่งในด้านการพัฒนาพลังงานสะอาดและมีประสิทธิภาพในการใช้งานตามนโยบายรัฐบาล
เป็นระบบที่มีประสิทธิภาพสูง
สามารถตอบสนองความต้องการของโรงงานอุตสาหกรรมหลายประเภทที่ต้องการใช้ทั้งไฟฟ้าและไอน้ำในการผลิตของโรงงาน

ข้อจำกัดในการประกอบธุรกิจ

บริษัท เอสเอสยูที จำกัด ได้รับบัตรส่งเสริมการลงทุนเลขที่ 2019(2)/2556 และ
2020(2)/2556 ตั้งแต่วันที่ 26 ธันวาคม 2555 จากคณะกรรมการส่งเสริมการลงทุน
ในกิจการผลิตไฟฟ้าและไอน้ำ ประเภท 7.1 กิจการสาธารณูปโภคและบริการพื้นฐาน
สิทธิประโยชน์ที่ได้รับมีดังนี้ดังต่อไปนี้

1.  ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ได้รับอนุญาตให้คนต่างด้าวที่เป็นช่างฝีมือหรือผู้ชำนาญการตามข้อ 1
    ทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
    นับแต่วันที่เริ่มมีรายได้จาการประกอบกิจการนั้น
    ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
    บริษัทจะได้รับอนุญาตให้นำผลขาดทุนประจำปีที่เกิดขึ้นในระหว่างนั้นไปหักออกจากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคลมีกำหนดเวลาไม่เกิน
    5 ปีนับแต่วันพ้นกำหนดเวลานั้น โดยเลือกหักจากกำไรสุทธิของปีใดปีหนึ่งหรือหลายปีก็ได้

5.  ได้รับการยกเว้นไม่ต้องนำเงินปันผลจากกิจการที่ได้รับส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

การตลาดและการแข่งขัน

แผนการจำหน่ายไฟฟ้าและไอน้ำมีดังนี้: เมื่อวันที่ 25 กรกฎาคม 2556
เอสเอสยูทีได้ลงนามในสัญญาซื้อขายไฟฟ้า (Power Purchase Agreement – PPA)
ในโครงการบล็อค 1 และ บล็อค 2 บล็อคละ 90 เมกะวัตต์ รวม 180 เมกะวัตต์ ระยะเวลา 25
ปี นับตั้งแต่วันเริ่มต้นจ่ายไฟฟ้าเชิงพาณิชย์ (COD) กับการไฟฟ้าฝ่ายผลิตแห่งประเทศไทย (กฟผ.)
ซึ่งเป็นระบบที่รัฐเป็นผู้ซื้อรายเดียว เนื่องจากเป็นระบบสาธารณูปโภคที่จำเป็น โดยผ่านระบบสายส่ง
(Transmission System) และระบบจำหน่าย (Distribution System) โรงไฟฟ้าบล็อค 2
ได้เริ่มต้นจ่ายไฟฟ้าเมื่อวันที่ 3 ธันวาคม 2559 และบล็อค 1 เมื่อวันที่ 29 ธันวาคม 2559
ราคาขายตามสัญญาต่อเมกะวัตต์ถูกกำหนดให้สอดคล้องกับรูปแบบการกำหนดราคาของ กฟผ.
สำหรับโรงไฟฟ้าขนาดเล็ก (SPP) ชำระค่าตอบแทนในรูปของค่าพลังไฟฟ้า (Capacity
payment) และค่าการประหยัดการใช้เชื้อเพลิง (Fuel saving) ตามการคำนวณที่ระบุในสัญญา
ส่วนกระแสไฟฟ้าที่เหลือ 2 บล็อคๆละ 30 เมกะวัตต์ รวม 60 เมกะวัตต์ และไอน้ำจำนวน 60
ตัน/ชั่วโมง จะจำหน่ายตรงให้แก่ลูกค้าโรงงานอุตสาหกรรมในนิคมอุตสาหกรรมบางปู
ทั้งนี้สัดส่วนรายได้จากการขายไฟฟ้าให้แก่ กฟผ.
และการจำหน่ายไฟฟ้าและไอน้ำให้แก่ลูกค้าโรงงานอุตสาหกรรมในนิคมอุตสาหกรรมบางปูจะมีสัดส่วนประมาณร้อยละ
75 : 25

ภาวะการแข่งขัน-
เฉพาะการจำหน่ายไฟฟ้าและไอน้ำให้แก่ผู้ประกอบการในนิคมอุตสาหกรรมบางปูมีโรงไฟฟ้าที่เปิดดำเนินการอยู่แล้ว
1 แห่ง กำลังผลิตติดตั้ง 120 เมกะวัตต์ ได้เริ่มต้นซื้อขายไฟฟ้ากับ กฟผ. ตั้งแต่วันที่ 23 สิงหาคม
2542 อายุสัญญา 21 ปี จะหมดสัญญาในปี 2563 โรงไฟฟ้าแห่งนี้ดำเนินการผลิตมาแล้วกว่า 18 ปี
ความมีประสิทธิภาพและเสถียรภาพในการผลิตไฟฟ้าและคุณภาพของแรงดันไอน้ำอาจจะลดลง
และหากเปรียบเทียบกับโรงไฟฟ้าเอสเอสยูทีแล้ว
โรงไฟฟ้าเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้า
มีคุณภาพและแรงดันผลิตไฟฟ้ามากกว่าโรงไฟฟ้าที่ดำเนินงานมานาน
เอสเอสยูทีสามารถตั้งราคาขายไฟฟ้าที่ขายให้แก่ลูกค้าโรงงานอุตสาหกรรมที่อยู่ในเขตนิคมอุตสาหกรรมบางปูโดยมีการให้ส่วนลดจากราคาที่ลูกค้าซื้อจากการไฟฟ้านครหลวง
(กฟน.)
จึงทำให้โรงไฟฟ้าเอสเอสยูทีมีประสิทธิภาพและมีความสามารถในการแข่งขันในนิคมอุตสาหกรรมบางปูได้

การจัดหาผลิตภัณฑ์

การจัดหาวัตถุดิบ – ก๊าซธรรมชาติ

โรงไฟฟ้าเอสเอสยูทีใช้ก๊าซธรรมชาติเป็นวัตถุดิบหรือเชื้อเพลิงหลักและเป็นต้นทุนหลักคิดเป็นร้อยละ
96 ของต้นทุนการผลิต เอสเอสยูที ได้ทำสัญญาซื้อขายก๊าซธรรมชาติสำหรับโครงการโรงไฟฟ้าบล็อค
1 และบล็อค 2 กับบริษัท ปตท. จำกัด (มหาชน) ซึ่งเป็นผู้จัดจำหน่ายเพียงรายเดียวของประเทศ
โดยจัดส่งผ่านระบบท่อ ตั้งแต่วันที่ 4 ธันวาคม 2555

การวิเคราะห์ผลกระทบทางสิ่งแวดล้อม (Environmental Impact Assessment : EIA)

รายงานการวิเคราะห์ผลกระทบจากสิ่งแวดล้อม (EIA)
ของกระบวนการผลิตของโรงไฟฟ้าเอสเอสยูที
ได้รับความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม
เป็นที่เรียบร้อยแล้วตั้งแต่วันที่ 11 เมายน 2556 กระบวนการผลิตไฟฟ้าและไอน้ำของเอสเอสยูที
ไม่มีวัตถุดิบเหลือใช้ที่จะต้องจัดการเพื่อไม่ให้เกิดมลพิษต่อสิ่งแวดล้อม

โครงการโรงไฟฟ้าไม่มีข้อพิพาททางกฎหมาย
หรืออยู่ในกระบวนการดำเนินการทางกฎหมายที่เกี่ยวข้องกับสิ่งแวดล้อม
หรือกฎระเบียบด้านสิ่งแวดล้อมใดๆ

3. ปัจจัยความเสี่ยง

บริษัทตระหนักและให้ความสำคัญต่อการบริหารความเสี่ยงทางธุรกิจเพื่อการบริหารจัดการให้บริษัทเติบโตอย่างยั่งยืน
ในปี 2560 บริษัทได้พิจารณาความเสี่ยงที่มีนัยสำคัญที่อาจทำให้มีผลต่อการดำเนินธุรกิจของบริษัท
และต่อการลงทุนของผู้ถือหุ้นดังนี้

โครงการโรงไฟฟ้าเอสเอสยูที

1) ความเสี่ยงจากการดำเนินการของโรงงานไฟฟ้า

โรงไฟฟ้าเอสเอสยูทีได้เริ่มดำเนินการเชิงพาณิชย์ตั้งแต่เดือนธันวาคม 2559
หลังจากที่โรงไฟฟ้าแล้วเสร็จ จะต้องมีการบำรุงรักษาเครื่องจักรเป็นระยะๆ
เพื่อไม่ให้เกิดความเสี่ยงต่อปัญหาการเดินเครื่องจักรประจำวัน
เอสเอสยูทีได้ดำเนินการป้องกันความเสี่ยงโดยการทำสัญญาการซ่อมแซมและบำรุงรักษาเครื่องจักรในระยะยาวกับบริษัท
ซีเมนส์ จำกัด ซึ่งมีความเชี่ยวชาญ มีประสบการณ์ในการเดินเครื่อง
และบำรุงรักษาไฟฟ้าพลังงานความร้อนร่วม ซึ่งจะดูแลตรวจสอบการใช้งานของอุปกรณ์ต่างๆ
ตามระยะเวลา รวมถึงมีการอบรมความรู้ให้แก่พนักงานด้วย
เอสเอสยูทียังได้มีการทำประกันภัยทุกประเภท ซึ่งคุ้มครองความเสียหายต่อทรัพย์สิน
รวมถึงเครื่องจักรและอุปกรณ์ สำหรับการก่อสร้างโรงไฟฟ้านั้น
เอสเอสยูทีได้คัดเลือกผู้รับเหมาก่อสร้างที่มีประสบการณ์ และมีชื่อเสียงในวงการก่อสร้าง
ทั้งในส่วนของโรงไฟฟ้าและท่อสายส่งก๊าซ ภายใต้สัญญาวิศวกรรมจัดหาและก่อสร้างโรงไฟฟ้า (EPC
Contract) ดังนั้นเอสเอสยูทีจะต้องมีการวางแผนงานการผลิตและซ่อมบำรุงที่มีประสิทธิภาพ
รวมถึงบุคคลากรที่มีคุณภาพซึ่งสามารถลดความเสี่ยงด้านการดำเนินงานได้

2) ความเสี่ยงจากผู้จำหน่ายวัตถุดิบก๊าซธรรมชาติ

ก๊าซธรรมชาติเป็นวัตถุดิบหลักหรือเชื้อเพลิงหลักของโรงไฟฟ้าเอสเอสยูที ซึ่งมีผู้จำหน่ายแต่ผู้เดียวคือ
บริษัท ปตท. จำกัด (มหาชน) จัดส่งโดยทางท่อ
ปตท.นำก๊าซธรรมชาติจากแหล่งผลิตในประเทศเป็นส่วนใหญ่และมีการนำเข้าจากประเทศเพื่อนบ้านคือประเทศพม่า
การที่มีผู้ขายน้อยรายเช่นนี้เป็นความเสี่ยงหาก
ปตท.มีปัญหาการได้รับก๊าซธรรมชาติจากแหล่งผลิตหรือระบบการขนส่งทางท่อเกิดปัญหา
ค่าใช้จ่ายของการซื้อวัตถุดิบหลักของเอสเอสยูทีนั้นมากกว่าร้อยละ 30 ของยอดซื้อรวม
ดังนั้นเอสเอสยูทีจึงได้ทำสัญญาซื้อก๊าซธรรมชาติกับบริษัท ปตท จำกัด (มหาชน) ตั้งแต่วันที่ 2
ธันวาคม 2555 สาระสำคัญของสัญญาซื้อขายก๊าซธรรมชาติ มีดังนี้

เงื่อนไขการซื้อก๊าซ

ปริมาณก๊าซที่ผู้ซื้อมีหน้าที่ต้องรับก๊าซ
หรือมิฉะนั้นต้องชำระเงินค่าก๊าซโดยประเมินจากปริมาณก๊าซในปีสัญญาที่ผู้ ซื้อต้องซื้อจาก ปตท.
ซึ่งปริมาณก๊าซดังกล่าวต้องไม่ต่ำกว่าปริมาณร้อยละแปดสอบห้า (85%) ของ Net ACQ (Net
Annual Contract Quantity) ปริมาณก๊าซที่ซื้อขายในแต่ละปีสัญญาที่คำนวณตามความในสัญญา

ปริมาณการซื้อขายก๊าซ

ในแต่ละปีสัญญา ผู้ซื้อจะต้องซื้อก๊าซจาก ปตท. ไม่ต่ำกว่าร้อยละ 85ของ Net ACQ
ทั้งนี้ประมาณก๊าซที่มีผู้ซื้อมี ความผูกพันธ์ต้องใช้ในการผลิตไฟฟ้าให้แก่ กฟผ. เท่ากับ 14.08
ล้านลูกบาศก์ฟุตต่อวัน

อายุสัญญา

ระยะเวลาตั้งแต่วันที่ลงนามในสัญญานี้ไปจนถึงวันก่อนวันเริ่มใช้ก๊าซเพื่อการค้า
และระยะเวลาใช้ก๊าซเพื่อการค้า 25 ปี นับตั้งแต่วันเริ่มใช้ก๊าซเพื่อการค้า
การต่ออายุสัญญาให้แจ้งล่วงหน้าไม่น้อยกว่า 1 ปี

การเลิกสัญญา

- ผู้รับสัมปทานหรือผู้ผลิตไม่มีก๊าซส่งให้ ปตท. อีกต่อไป

- เกิดความเสียหายต่อระบบท่อย่อยหรือท่อของ
ปตท.ที่ไม่สามารถส่งหรือรับก๊าซได้โดยสิ้นเชิงติดต่อกันเกิน 12 เดือน

- ผู้ซื้อไม่รับซื้อก๊าซติดต่อกันเป็นเวลา 60 วัน โดยไม่บอกกล่าวและไม่มีเหตุอันควร ปตท.
มีสิทธิบอกยกเลิกสัญญาได้

3) ความเสี่ยงด้านการขายไฟฟ้าและไอน้ำให้แก่ลูกค้าอุตสาหกรรมในนิคมอุตสาหกรรมบางปู

ไฟฟ้าส่วนที่เหลือจากการจำหน่ายให้กับ กฟผ. จำนวน 60 เมกะวัตต์ และไอน้ำ 60
ตันต่อชั่วโมงนั้น เอสเอสยูทีมีแผนการจำหน่ายให้ผู้ประกอบการในนิคมอุตสาหกรรมบางปู
หากภายหลังการทำสัญญาซื้อขายไฟฟ้าและไอน้ำกับลูกค้าในนิคมอุตสาหกรรมแล้วลูกค้าเกิดประสบปัญหาตามภาวะเศรษฐกิจ
และทิศทางอุตสาหกรรมของลูกค้า อาจทำให้เกิดความเสี่ยงต่อรายได้และผลตอบแทนจากการลงทุน
นอกจากนั้น ณ ปัจจุบันในนิคมอุตสาหกรรมบางปูมีโรงไฟฟ้าที่เปิดดำเนินการแล้ว 1 แห่ง
กำลังการผลิต 120 เมกะวัตต์
จะมีการแข่งขันในการขายไฟฟ้าและไอน้ำในช่วงเริ่มต้นของการดำเนินการของโรงไฟฟ้าเอสเอสยูที
จนกว่าโรงไฟฟ้าดังกล่าวจะหมดสัญญากับกฟผ.ในปี 2563

ไฟฟ้าที่ขายให้แก่กลุ่มลูกค้ากลุ่มนี้คิดเป็นประมาณร้อยละ 25 ของกำลังการผลิตไฟฟ้าทั้งหมด
กลุ่มผู้ประกอบการเหล่านี้ดำเนินธุรกิจอยู่ในหลากหลายอุตสาหกรรม
และอยู่ในนิคมอุตสาหกรรมบางปูมาเป็นระยะเวลาหนึ่ง
ซึ่งช่วยลดความเสี่ยงที่ผู้ประกอบการจะไม่ซื้อไฟฟ้าอันเนื่องจากเกิดจากภาวะปัญหาเศรษฐกิจ
และ/หรือย้ายฐานการผลิตตามทิศทางอุตสาหกรรมของลูกค้า
นอกจากนี้ทำเลที่ตั้งของโครงการโรงไฟฟ้ายังอยู่ในนิคมอุตสาหกรรมบางปู
ใกล้กับผู้ประกอบการอุตสาหกรรมต่างๆ
ตลอดจนการให้ส่วนลดค่าไฟฟ้าต่อหน่วยแก่ผู้ประกอบการจากอัตราซื้อขายไฟฟ้าตามประกาศของ
กฟน. สามารถช่วยลดความเสี่ยงนี้ได้
หากมีการสูญเสียผู้ประกอบการไปบริษัทคาดว่าจะสามารถหาผู้ประกอบการรายใหม่ทดแทนได้
ส่วนโรงไฟฟ้าเดิมที่มีอยู่แล้วนั้นเป็นโรงไฟฟ้าที่ดำเนินการผลิตไฟฟ้ามาแล้วกว่า 18 ปี
ความมีประสิทธิภาพและเสถียรภาพในการผลิตกระแสไฟฟ้าและไอน้ำอาจจะลดลงและเสื่อมสภาพตามกาลเวลา
ดังนั้นหากเทียบกันแล้วโรงไฟฟ้าของเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้าและมีคุณภาพและแรงดันในการผลิตไอน้ำมากกว่าโรงไฟฟ้าที่ดำเนินการมานาน

4) ความเสี่ยงจากความผันผวนของอัตราแลกเปลี่ยน

เอสเอสยูทีมีค่าใช้จ่ายในการดำเนินงาน เช่น
ชำระค่าก่อสร้างและซื้อเครื่องจักรเป็นเงินตราต่างประเทศซึ่งมีความผันผวนของอัตราแลกเปลี่ยน
โดย ณ วันที่ 31 ธันวาคม 2560 มีเงินกู้ที่เป็นเงินตราต่างประเทศจำนวน 83.47
ล้านเหรียญสหรัฐ
บริษัทได้มีการบริหารความเสี่ยงโดยเข้าทำธุรกรรมสัญญาซื้อขายเงินตราต่างประเทศล่วงหน้า
(Forward Contract) ซึ่งจะต้องมีการชำระเงินต้นทุก 6 เดือนและดอกเบี้ยทุก 3 เดือน ในปี
2560 บริษัทได้มีการชำระค่าก่อสร้างและค่าเครื่องจักรเป็นเงินตราต่างประเทศเป็นส่วนใหญ่แล้ว

5) ความเสี่ยงจากการเปลี่ยนแปลงของอัตราดอกเบี้ย

เนื่องจากโครงการมีเงินกู้ระยะยาวกับสถาบันการเงินและมียอดคงค้างกว่า 7,300 ล้านบาท
ทำให้มีภาระดอกเบี้ยจ่ายค่อนข้างสูง
ดังนั้นการเปลี่ยนแปลงของดอกเบี้ยหากเพิ่มขึ้นจะส่งผลต่อต้นทุนทางการเงิน
เอสเอสยูทีได้ดูแลการจัดทำ Interest rate swap
จากอัตราดอกเบี้ยลอยตัวเป็นอัตราดอกเบี้ยคงที่หากมีการเพิ่มขึ้นของดอกเบี้ย
หรือในทางกลับกันหากดอกเบี้ยลดลงก็สามารถปรับเปลี่ยนจากอัตราดอกเบี้ยคงที่เป็นอัตราดอกเบี้ยลอยตัวได้เพื่อลดความเสี่ยงจากอัตราดอกเบี้ย
ณ ปัจจุบัน หากมีการปรับตัวของอัตราดอกเบี้ยเงินกู้เพิ่มขึ้น ผลกระทบนั้นมีน้อยมาก

6) ความเสี่ยงจากการเป็นผู้ถือหุ้นส่วนน้อยในเอสเอสยูที

บริษัทได้ชำระค่าหุ้นเอสเอสยูทีส่วนแรกในสัดส่วนร้อยละ 25 ของทุนจดทะเบียนที่ชำระแล้วเมื่อวันที่
30 ธันวาคม 2557 และส่วนที่ 2 อีกร้อยละ 15 ยังค้างชำระ
ซึ่งบริษัทมีสิทธิที่จะยกเลิกการซื้อหุ้นในสัดส่วนที่เหลือโดยบริษัทไม่ต้องรับผิดชอบค่าเสียหายใดๆ
แต่ถ้าบริษัทไม่ซื้อหุ้นในส่วนที่ 2
และต่อมาหากการนิคมอุตสาหกรรมแห่งประเทศไทยใช้สิทธิเข้าซื้อหุ้นของเอสเอสยูทีในสัดส่วนร้อยละ
10
ของทุนจดทะเบียนตามเงื่อนไขในสัญญาเช่าที่ดินจะทำให้บริษัทมีสัดส่วนการถือหุ้นในเอสเอสยูทีเหลือประมาณร้อยละ
22.50 ซึ่งน้อยกว่าร้อยละ 25
จึงอาจมีความเสี่ยงจากการไม่สามารถรวบรวมคะแนนเสียงได้เกินร้อยละ 25
เพื่อคัดค้านและ/หรือถ่วงดุลการทำรายการต่างๆ
ที่เป็นสาระสำคัญของเอสเอสยูทีจากที่ประชุมผู้ถือหุ้นได้

7) ความเสี่ยงจากการเปลี่ยนแปลงปรับปรุงกฏหมาย หลักเกณฑ์
และระเบียบที่เกี่ยวข้องกับการดำเนินงานธุรกิจผลิตไฟฟ้า ปัจจุบันเอสเอสยูที
มีการบริหารงานภายใต้กฎหมาย หลักเกณฑ์และระเบียบที่เข้มงวดของทางราชการ
ตลอดอายุสัญญาหากมีการเปลี่ยนแปลง กฏหมาย หลักเกณฑ์ และระเบียบต่างๆ
ย่อมมีผลกระทบโดยตรงต่อการดำเนินงาน

  -----------------------------------------------------------------------
  4. ทรัพย์สินที่ใช้ในการประกอบธุรกิจ

  -----------------------------------------------------------------------

1.  ทรัพย์สินถาวรหลักที่ใช้ในการประกอบธุรกิจของบริษัทและบริษัทย่อย ณ วันที่ 31 ธันวาคม
    2560

ที่ดิน อาคาร และอุปกรณ์ แสดงในราคาทุนหักค่าเสื่อมราคาสะสม และค่าเผื่อการด้อยค่า
บริษัทไม่คิดค่าเสื่อมราคาสำหรับที่ดิน และ เงินล่วงหน้าค่าสินทรัพย์

ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณของสินทรัพย์แต่ละรายการดังนี้

- ส่วนปรับปรุงที่ดิน 10 ปี

- อาคารที่พักพนักงาน เครื่องจักรและอุปกรณ์ 5 - 10 ปี

- ค่าปรับปรุงอาคาร เครื่องตกแต่ง และเครื่องใช้สำนักงาน ยานพาหนะ 5 ปี

รายการทรัพย์สินถาวรหลักของบริษัทและบริษัทย่อย ณ วันที่ 31 ธันวาคม 2560

+-------------------------------------------------+--------------------+
| รายการ                                          | มูลค่าตามบัญชี (บาท)   |
+-------------------------------------------------+--------------------+
| 1. ที่ดิน และส่วนปรับปรุงที่ดิน หักค่าเผื่อการด้อยค่า          | 495,084,922        |
+-------------------------------------------------+--------------------+
| 2. เครื่องจักรและอุปกรณ์ เครื่องตกแต่งและเครื่องใช้สำนักงาน | 203,093            |
| ยานพาหนะ                                        |                    |
+-------------------------------------------------+--------------------+
| 3. บ่อน้ำเพื่อการเกษตร                              | 42,620             |
+-------------------------------------------------+--------------------+
| 4. อาคารที่พักพนักงาน                               | 1,924              |
+-------------------------------------------------+--------------------+
|   รวม                                           | 495,332,559        |
+-------------------------------------------------+--------------------+

บริษัทได้ทำสัญญาเช่าที่ดินเพื่อก่อสร้างโรงงานผลิตเอทานอลกับบริษัทย่อย คือ บริษัท
เจริญพรพลังงาน จำกัด เนื้อที่ 1,499-1-54 ไร่ ที่ตำบลตะคุ อำเภอปักธงชัย จังหวัดนครราชสีมา
อายุสัญญา 10 ปี เริ่มตั้งแต่วันที่ 1 ตุลาคม 2551 - 30 กันยายน 2561 อัตราค่าเช่า 500
บาทต่อไร่ต่อปี ชำระค่าเช่าปีละ 1 ครั้ง ภายในวันที่ 30 กันยายน ของทุกปี ณ วันที่ 1 สิงหาคม
2560 บริษัทได้ยกเลิกสัญญาเช่าแล้ว
เนื่องจากบริษัทได้รับอนุมัติจากผู้ถือหุ้นในการประชุมสามัญผู้ถือหุ้นประจำปี 2560
ให้ยกเลิกโครงการก่อสร้างโรงงานผลิตเอทานอล

บริษัทย่อยทางอ้อม บริษัท เจริญพรพลังงาน จำกัด ได้ทำสัญญาเช่าที่ดินกับบริษัทย่อย บริษัท บุญเอนก
จำกัด เพื่อใช้ทำการปลูกพืชเกษตร เนื้อที่ 2,037-2-00 ไร่ ที่อำเภอซับใหญ่ จังหวัดชัยภูมิ
ระยะเวลาการเช่า 1 ปี เริ่มตั้งแต่วันที่ 1 ตุลาคม 2559 - 30 กันยายน 2560 อัตราค่าเช่า
500 บาทต่อไร่ต่อปี ต่อมาเมื่อวันที่ 1 ตุลาคม 2560 ได้ต่อสัญญาเช่าที่ดินอีก 1 ปี เริ่มตั้งแต่ วันที่
1 ตุลาคม 2560 - 30 กันยายน 2561 อัตราค่าเช่าคงเดิมคือ 500 บาทต่อไร่ต่อปี

ทรัพย์สินที่ใช้ในการประกอบธุรกิจของกลุ่มบริษัทมิได้นำไปเป็นหลักประกันใดๆ ที่จะให้เกิดภาระผูกพัน

รายละเอียดของกรรมสิทธิ์ในที่ดินของบริษัทย่อย และบริษัทย่อยทางอ้อม ณ วันที่ 31 ธันวาคม 2560

+----+------------+---------+-----+----+-----------+---------+-----+
| ลำ | ที่ตั้ง        | ผู้ถือครอง | จำ  | พ  | วัตถุประสงค์ | มูลค     | ภา  |
| ดับ |            |         | นวน | ื้นที่ |           | ่าตามบัญชี | ระผ |
|    |            |         |     | (ไ |           | (บาท)   | ูกพัน |
|    |            |         |     | ร่) |           |         |     |
+----+------------+---------+-----+----+-----------+---------+-----+
|    |            |         | (แป |    |           |         |     |
|    |            |         | ลง) |    |           |         |     |
+----+------------+---------+-----+----+-----------+---------+-----+
| 1  | ต.ห        | บจก.    | 28  | 2  | ให้บจก     | 54,     | ไม่มี |
|    | นองบัวสะอาด | บุญเอนก  |     | ,3 | .เจริญพรพล | 744,135 |     |
|    | อ.บัวใหญ่    |         |     | 04 | ังงานเช่าเพ |         |     |
|    |            |         |     |    | ื่อการเกษตร |         |     |
|    | จ.         |         |     |    |           |         |     |
|    | นครราชสีมา  |         |     |    |           |         |     |
+----+------------+---------+-----+----+-----------+---------+-----+
| 2  | ต.ตะคุ      | บจก.    | 56  | 8  | เพ        | 50,     | ไม่มี |
|    | อ.ปักธงชัย   | บุญเอนก  |     | 87 | ื่อการเกษตร | 344,452 |     |
|    | จ          |         |     |    |           |         |     |
|    | .นครราชสีมา |         |     |    |           |         |     |
+----+------------+---------+-----+----+-----------+---------+-----+
| 3  | ต.ท่ากูบ     | บจก.    | 4   | 89 | เพ        | 1,      |     |
|    | อ.ซับใหญ่    | บุญเอนก  |     |    | ื่อการเกษตร | 273,310 |     |
|    |            |         |     |    |           |         |     |
|    | จ.ชัยภูมิ     |         |     |    |           |         |     |
+----+------------+---------+-----+----+-----------+---------+-----+
|    |            |         |     |    |           |         | ไม่มี |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
| ร  |            |         | 88  | 3  |           | 106,    |     |
| วม |            |         |     | ,2 |           | 361,897 |     |
|    |            |         |     | 80 |           |         |     |
+----+------------+---------+-----+----+-----------+---------+-----+
| 4  | ต.หนองบัว   | บจก.    |     | 1  | เพ        | 3,      | ไม่มี |
|    | อ.คง       | เจริญพ   |     | 48 | ื่อการเกษตร | 490,847 |     |
|    |            | รพลังงาน |     |    |           |         |     |
+----+------------+---------+-----+----+-----------+---------+-----+
|    | จ          |         | 2   |    |           |         |     |
|    | .นครราชสีมา |         |     |    |           |         |     |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
| 5  | ต.ตะคุ      | บจก.    | 112 | 1  | ให้บมจ.    | 358,    | ไม่มี |
|    | อ.ปักธงชัย   | เจริญพ   |     | ,5 | อีเทอเนิล   | 212,571 |     |
|    |            | รพลังงาน |     | 32 |           |         |     |
|    | จ          |         |     |    | เ         |         |     |
|    | .นครราชสีมา |         |     |    | อนเนอยีเช่า |         |     |
|    |            |         |     |    | ทำโรงงานผ |         |     |
|    |            |         |     |    | ลิตเอทานอล |         |     |
|    |            |         |     |    | จนถึง 31   |         |     |
|    |            |         |     |    | ก.ค. 60   |         |     |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
| 6  | ต.ท่ากูบ,    | บจก.    |     |    | เพ        | 27,     | ไม่มี |
|    | ต.ตะโกทอง  | เจริญพ   |     |    | ื่อการเกษตร | 010,708 |     |
|    | อ.ซับใหญ่    | รพลังงาน |     |    |           |         |     |
+----+------------+---------+-----+----+-----------+---------+-----+
|    | จ.ชัยภูมิ /   |         | 59  | 1  |           |         |     |
|    |            |         |     | ,3 |           |         |     |
|    |            |         |     | 23 |           |         |     |
+----+------------+---------+-----+----+-----------+---------+-----+
|    | ต.หนองโดน  |         |     |    |           |         |     |
+----+------------+---------+-----+----+-----------+---------+-----+
|    | อ.จตุรัส     |         |     |    |           |         |     |
|    | จ.ชัยภูมิ     |         |     |    |           |         |     |
+----+------------+---------+-----+----+-----------+---------+-----+
| ร  |            |         | 173 | 3  |           | 388,    |     |
| วม |            |         |     | ,0 |           | 714,126 |     |
|    |            |         |     | 03 |           |         |     |
+----+------------+---------+-----+----+-----------+---------+-----+
| ร  |            |         | 261 | 6  |           | 495,    |     |
| วม |            |         |     | ,2 |           | 076,023 |     |
| ทั้ง |            |         |     | 83 |           |         |     |
| สิ้น |            |         |     |    |           |         |     |
+----+------------+---------+-----+----+-----------+---------+-----+

ที่ดินทั้งหมดสามารถแยกเป็นแต่ละจังหวัด และแต่ละบริษัท ได้ดังนี้

แปลง พื้นที่ไร่ มูลค่า

-   ที่ดินของบริษัทในจังหวัดนครราชสีมา 198 4,871 466,792,005

ที่ดินของบริษัทในจังหวัดชัยภูมิ 63 1,412 28,284,018

รวม 261 6,283 495,076,023

-   ที่ดินของ บจก. บุญเอนก 88 3,280 106,361,897

ที่ดินของ บจก. เจริญพรพลังงาน 173 3,003 388,714,126

รวม 261 6,283 495,076,023

1.  ทรัพย์สินไม่มีตัวตน ไม่มี

  -----------------------------------------------------------------------
  5. ข้อพิพาททางกฎหมาย

  -----------------------------------------------------------------------

-ไม่มี-

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

1.  ข้อมูลทั่วไป

ชื่อบริษัท บริษัท อีเทอเนิล เอนเนอยี จำกัด (มหาชน)

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ลงทุนในธุรกิจผลิตพลังงานสะอาด

  เลขทะเบียนบริษัท 0107536000790 (เดิมเลขที่ บมจ. 153)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

จำนวนหุ้นสามัญที่จำหน่ายได้แล้ว 2,780 ล้านหุ้น

ราคาพาร์ 1 บาท

  ทุนจดทะเบียนชำระแล้ว 2,780 ล้านบาท

บริษัทย่อย บริษัท บุญเอนก จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม และธุรกิจให้เช่าอสังหาริมทรัพย์

(ปลูกมันสำปะหลังและพืชพลังงานอื่น)

  โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

  ทุนจดทะเบียน 540 ล้านบาท ชำระเต็มมูลค่าแล้ว

  เป็นหุ้นสามัญ 5.40 ล้านหุ้น หุ้นละ 100 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

บริษัทย่อยทางอ้อม บริษัท เจริญพรพลังงาน จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม และธุรกิจให้เช่าอสังหาริมทรัพย์

(ปลูกมันสำปะหลังและพืชพลังงานอื่น)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

ทุนจดทะเบียน 380 ล้านบาท ชำระเต็มมูลค่าแล้ว

เป็นหุ้นสามัญ 38 ล้านหุ้น หุ้นละ10 บาท

บริษัท บุญเอนก จำกัด ถือหุ้น 100%

บริษัทร่วม บริษัท เอสเอสยูที จำกัด

  ที่ตั้ง 888 ชั้น 9 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจผลิตไฟฟ้าและไอน้ำ

โทรศัพท์ (02) 554-9222

  โทรสาร (02) 554-9111

  เว็บไซต์ www.ssut.co.th

ทุนจดทะเบียน 2,919 ล้านบาท ชำระเต็มมูลค่า

เป็นหุ้นสามัญ 29.19 ล้านหุ้น หุ้นละ 100 บาท

บริษัท อีเทอเนิล เอนเนอยี จำกัด (มหาชน) ถือหุ้น 25%

ชื่อ ที่ตั้งสำนักงาน หมายเลขโทรศัพท์ หมายเลขโทรสารของบุคคลอ้างอิงอื่นๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

93 ถนนรัชดาภิเษก แขวงดินแดง เขตดินแดง

กรุงเทพมหานคร 10400

โทรศัพท์ (02) 009-9000 , (02) 009-9999

โทรสาร (02) 009-9991

ผู้สอบบัญชี นายจิโรจ ศิริโรโรจน์

ผู้สอบบัญชีรับอนุญาต ทะเบียนเลขที่ 5113

  บริษัท กรินทร์ ออดิท จำกัด

  138 อาคารบุญมิตร ชั้น 6 ห้องบี 1 ถนนสีลม

  แขวงสุริยวงศ์ เขตบางรัก กรุงเทพมหานคร 10500

  โทรศัพท์ (02) 634-2484 , 634-2482

  โทรสาร (02) 634-2668

6.2 ข้อมูลสำคัญอื่น -ไม่มี-